Diari Oficial de la Generalitat Valenciana


Sumari del DOGV 4569, del 20-08-2003 (2003/9560)

Informació pública de l'alternativa tècnica del programa d'actuació integrada de la unitat d'execució 23-UE-R de Castelló de la Plana.
--------------------------------------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9560


Organisme emissor
:   Urbanizadora Entreavenidas de Castellón, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 23-UE-R de Castelló de la Plana. [2003/F9560]
  
La mercantil Urbanizadora Entreavenidas de Castellón, SA, amb CIF J87042314 i amb domicili social a Castelló de la Plana, carrer de Sant Roc, 103-A, a l'empara del que s'establix en els articles 48.1 C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, anuncia el següent:
  
Sotmetre a informació pública l'alternativa tècnica de programa d'actuació integrada presentada per la mercantil Urbanizadora Entreavenidas de Castellón, SA, que desenvolupa una única unitat d'execució delimitada pel Pla General de Castelló de la Plana, que comprén una superfície total de 140.562 metres quadrats.
  
Integren la referida alternativa tècnica de programa els documents següents:
  
- Programa d'actuació integrada de la unitat d'execució 23-UE-R de Castelló de la Plana.
  
- Pla parcial de desenvolupament de la unitat d'execució 23-UE-R de Castelló de la Plana.
  
- Avantprojecte d'urbanització de la unitat d'execució 23-UE-R de Castelló de la Plana.
  
S'utilitza la via simplificada del procediment previst en l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, havent-se protocol·litzat els documents esmentats a la notaria d'Ernesto Tarragón Albella, amb domicili a Castelló de la Plana, al carrer de Ruiz Zorrilla, 1-3r, segons l'acta de protocol de 8 d'agost de 2003. Es troba igualment disponible l'anterior documentació a l'Ajuntament de Castelló de la Plana, amb data d'entrada el 8 d'agost de 2003, amb número de registre 56125, i qualsevol persona dins del termini de 20 dies, comptats a partir del dia següent de la publicació d'este anunci en el Diari Oficial de la Generalitat Valenciana, comparéixer a la dita notaria per a obtindre còpia de l'acta a què es referix l'article 48.1.B) de l'esmentada llei o sol·licitar que se li exhibisca esta. Així mateix, podrà consultar a l'Ajuntament de Castelló de la Plana les actuacions derivades de la documentació depositada en este i presentar-hi, per a la incorporació a les dites actuacions, tant al·legacions com alternatives tècniques que pretenguen competir amb la que s'exposa al públic.
  
En els cinc dies següents al venciment del termini d'informació pública anteriorment mencionat, qualsevol persona podrà presentar proposicions juridicoeconòmiques, en plica tancada, per a executar qualsevol de les alternatives presentades. Segons el que s'establix en l'article 46.4 de la citada llei «estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.»
  
Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Així mateix, el present anunci es publica als efectes que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a informar els titulars no identificats, per als titulars cadastrals la identitat dels quals no consta en la relació emesa pels organismes oficials, per a aquells el domicili dels quals es desconeix, i per a aquells que havent-se intentat l'avís este no ha sigut possible. Cosa que se'ls comunica mitjançant el present avís als efectes oportuns: